**Задание.**

1. Прочитайте сказку, выпишите имена существительные, укажите число имени существительного. Переведите имена существительные на русский язык.

Пример: ԓаӈки, ед. ч. – белка

**Хуты ԓаӈки кăтьи пиԓа вөсӈән**

Ԓаӈки кăтьи ԓөхәсәԓән вөԓԓаӈән. Тăԓаӈ ԓўӈ йăха вөсӈән. Сўса йис. Ищка йиты питәс. Ԓоњщ питты питәс. Ԓаӈки лупәԓ:

– Ԓөхәс, хот вєрты мосәԓ. Ищка йис.

Кăтьи лупәԓ:

– Хот хуԓты вєрты?

Ԓаӈки лупәԓ:

– Йўх өхтыйән вєрты мосәԓ.

Кăтьи лупәԓ: – Мăнєм ԓавәрт нух хөӈхийәԓты. Ищка йиԓ, йошԓам потԓайәт. Мўв хот вєрԓәмǝн.

Ԓаӈки ԓупәԓ:

– Мўв хот хуйән вєрԓа?

Кăтьи лупәԓ:

– Ма хирԓәм. Ма хошԓәм.

Кăтьи мўв хот хирәс. Йєтшәс. Көщайє мосәԓ хот өхтыйән. Көща – кăтьи.

Йухи ԓўӈты мосәԓ. Хот йєтшәс. Йухи ԓўӈсәӈән, щи вөԓԓәӈән. Имуԓтыйǝн шаӈкап вөн вой йухтәс. Ов хирты питса.

Көща лупәԓ ԓаӈки пєԓа:

– Вантэ, хуй йухтәс.

Ԓаӈки ким єтәс. Пўпи ики йухтәс. Ԓаӈки лупәԓ:

– Муй вєрԓән?

Мойпәр лупәԓ:

– Тăм хот хирԓәм.

– Муйа наӈ хирԓән тăм хот?

Мойпәр лупәԓ: ‒ Нăӈәт вэԓԓєм. Йăша вөԓ йўхи ԓєԓєм.

Ԓаӈки лупәԓ:

‒ Ма мăнԓәм көща хущи.

Мойпәр лупәԓ:

– Нăӈ көщайэн хуй?

– Ма көщайϵм мєт вөн көща.

– Көщайǝн нєм муй?

– Ăн лупԓєм.

Щăԓта мăнәс көщайǝԓ хуща.

Кăтьи лупәԓ:

– Хуй йухтәс?

Ԓаӈки пакнәс:

– Мойпәр ики йухтәс. Хот хирәԓ па мўӈты йухи ԓєԓ!

Кăтьи лупәԓ:

– Мăна, єта ким. Ԓўвэԓа лупа «Көщайєм ким ки єтәԓ, вэԓԓайән. Көщайєм лупәԓ вой вэԓа. Мўӈ хотэва тыв ат төԓԓэ».

Мойпәр лупәԓ:

– Щит ай вєр.

Мойпәр мăнәс вой вэԓты. Мойпәр йухтәс, вой вэԓмаԓ, вой төс.

– Нăӈ, - ԓаӈки лупәԓ, – тăта вөԓа. Ма көща хуща йухи йăӈхԓәм.

Ԓаӈки йухи мăнәс, хот ԓыпийа, кăтьи хуща.

– Йа, - кăтьи лупәԓ, – вой төс?

– Төс. Тăԓаӈ вой. – Мăна, єта ким. И вой па мосәԓ. Вўԓы ат төԓ.

Ԓаӈки ким єтәс. Мойпәр омәсәԓ.

– Кăтьи и вєр па мăс.

– Муй вєр?

– Щи вєр: и вўԓы па мосәԓ.

Мойпәр лупәԓ:

– Щит ай вєр.

Мойпәр па мăнәс. Навәрман мăнәс. Пўпи ики йухтәс, вўԓы төс. Ԓаӈки йухи ԓуӈәс көща хущи.

Көща лупәԓ:

– Муй төс?

– Вўԓы төс.

Кăтьи лупәԓ:

– Ин ким єта. Пўпи икийа лупа, ат мăнәԓ, вэк кєша ăнт аԓ йухәтәԓ.

Ойка мăнәс. Амтәс:

– Йăм щи, сухәнсәм.

Ԓаӈки йухи ԓуӈәс. Кăтьи пєԓа лупәԓ: – И вой, и вўԓы. Иса тăԓ тăрмәԓ ԓєты минємән.